मेष- आज दोपहर के पहले ही चंद्रमा अमावस्या का होकर आपकी राशि से पंचम भाव में आ जाएगा, जहां सूर्य और बुध पहले से मौजूद हैं. आज के दिन आपको अपने हरेक कार्य में धैर्य रखने की आवश्यकता है. अपनी भावनाओं को नियंत्रण में रखें. दिन का अधिकांश समय यात्रा में या घर से बाहर बीतेगा. आप इस यात्रा के दौरान लगातार किसी न किसी चिंतन में व्यस्त रहेंगे. भविष्य के बारे में सोचेंगे, तो आपको कोई समाधान भी सूझ जाएगा. आपके मूड में दिन भर उतार-चढ़ाव होता रहेगा. लेकिन कोई अवसर चूकने के बारे में सचेत रहें. अगर आप सोच में ही पड़े रहे, तो अवसर हाथ से निकल जाएगा. किसी भी विषय पर जरूरत से ज्यादा न सोचें. नकारात्मक भावनाएं एक बार मन पर हावी हुईं, तो तीव्र से तीव्र होती जाएंगी, स्वयं को शांत और प्रसन्न बनाए रखें. शाम का समय अपेक्षाकृत बेहतर रहेगा, जब आप रोजमर्रा के मामलों पर ध्यान देंगे. शाम को आप आराम भी कर सकते हैं. अकारण खर्चों से बचें. संतान के रोजगार की समस्या हल होगी.